Document ID: 32013R0357

KOMMISSIONENS GENNEMFØRELSESFORORDNING (EU) Nr. 357/2013
af 18. april 2013
om ændring af forordning (EF) nr. 903/2009 og gennemførelsesforordning (EU) nr. 373/2011 for så vidt angår minimumsindholdet af et præparat af Clostridium butyricum (FERM BP-2789) som tilsætningsstof til foder til slagtekyllinger og til mindre udbredte fuglearter (undtagen æglæggende fugle) (indehaver af godkendelsen er Miyarisan Pharmaceutical Co. Ltd., repræsenteret ved Miyarisan Pharmaceutical Europe S.L.U.)
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
ud fra følgende betragtninger:
(1)
Anvendelsen af et præparat af Clostridium butyricum (FERM BP-2789), der tilhører tilsætningsstofkategorien »zootekniske tilsætningsstoffer«, blev tilladt anvendt i ti år som tilsætningsstof til foder til slagtekyllinger ved Kommissionens forordning (EF) nr. 903/2009 (2) og til mindre udbredte fuglearter (undtagen æglæggende fugle), fravænnede smågrise og mindre udbredte svinearter (fravænnede) ved Kommissionens gennemførelsesforordning (EU) nr. 373/2011 (3).
(2)
Indehaveren af godkendelsen har i overensstemmelse med artikel 13, stk. 3, i forordning (EF) nr. 1831/2003 forslået en ændring af vilkårene for godkendelsen af det pågældende præparat ved at nedbringe minimumsindholdet fra 5 × 108 CFU/kg til 2,5 × 108 CFU/kg fuldfoder for så vidt angår anvendelsen til slagtekyllinger og mindre udbredte fuglearter (undtagen æglæggende fugle). Ansøgningen var ledsaget af relevant baggrundsdokumentation. Kommissionen sendte ansøgningen videre til Den Europæiske Fødevaresikkerhedsautoritet (i det følgende benævnt »autoriteten«).
(3)
Autoriteten konkluderede i sin udtalelse af 11. december 2012 (4), at det pågældende præparat kan forbedre resultatet af slagtekyllingers og mindre udbredte fuglearters (undtagen æglæggende fugle) ydelse ved den minimumsdosis på 2,5 × 108 CFU/kg, der ansøges om, under de nye påtænkte brugsbetingelser. Autoriteten mener ikke, at der er behov for særlige krav om overvågning efter markedsføringen. Autoriteten har ligeledes gennemgået den rapport om metoden til analyse af fodertilsætningsstoffet i foder, der blev forelagt af det i henhold til forordning (EF) nr. 1831/2003 oprettede referencelaboratorium.
(4)
Betingelserne i artikel 5 i forordning (EF) nr. 1831/2003 er opfyldt.
(5)
Forordning (EF) nr. 903/2009 og gennemførelsesforordning (EU) nr. 373/2011 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE FORORDNING:
Artikel 1
I kolonnen »Minimumsindhold« i bilaget til forordning (EF) nr. 903/2009 ændres »5 × 108 CFU« til »2,5 × 108«.
Artikel 2
I kolonnen »Minimumsindhold« i bilaget til gennemførelsesforordning (EU) nr. 373/2011 ændres for mindre udbredte fuglearter (undtagen æglæggende fugle) »5 × 108 CFU« til »2,5 × 108« og for smågrise (fravænnede) og mindre udbredte svinearter (fravænnede) ændres »2,5 ×108 CFU« til »2,5 × 108«.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. april 2013.

Labels: 17
20
0
3
6